JP ผนึก มธ.-เอกชน MOU เปิดหลักสูตร “กัญชา-กัญชงระดับสูง”
JP ผนึก มธ.-เอกชนชั้นนำ MOU เปิดหลักสูตร "บูรณาการศักยภาพนักธุรกิจกัญชา-กัญชงระดับสูง สร้างรายได้จากพืชเศรษฐกิจใหม่"
JP ผนึก มธ.-เอกชนชั้นนำ MOU เปิดหลักสูตร "บูรณาการศักยภาพนักธุรกิจกัญชา-กัญชงระดับสูง สร้างรายได้จากพืชเศรษฐกิจใหม่"
7 ก.ค. 2565

ดร.สิทธิชัย-พิษณุ แดงประเสริฐ สองหัวเรือใหญ่ของบริษัท โรงงานเภสัชอุตสาหกรรมเจเอสพี (ประเทศไทย) จำกัด (มหาชน) หรือ JP ผู้ดำเนินธุรกิจพัฒนา ผลิตและจำหน่าย ยาแผนปัจจุบัน ยาแผนโบราณ ผลิตภัณฑ์สมุนไพรและผลิตภัณฑ์เสริมอาหารแบบครบวงจร ตั้งแต่ต้นน้ำถึงปลายน้ำ ร่วมกับมหาวิทยาลัยธรรมศาสตร์ บริษัท Communication One จำกัด และบริษัท ซีดีไอพี (ประเทศไทย) จำกัด (มหาชน) ผู้ให้บริการวิจัย และพัฒนาผลิตภัณฑ์เพื่อสุขภาพแบบครบวงจรเพื่อให้ได้องค์ความรู้สำหรับนำไปใช้ประโยชน์ในเชิงอุตสาหกรรมและเชิงพาณิชย์ ร่วมลงนามบันทึกข้อตกลง (MOU)  เปิดหลักสูตร “บูรณาการศักยภาพนักธุรกิจกัญชา-กัญชงระดับสูง สร้างรายได้จากพืชเศรษฐกิจใหม่” (TU Cannabis &amp; Hemp Business Program) เมื่อวันที่ 6 ก.ค. ที่ผ่านมา ณ มหาวิทยาลัยธรรมศาสตร์ ศูนย์รังสิต
โดยหลักสูตร “บูรณาการศักยภาพนักธุรกิจกัญชา-กัญชงระดับสูง สร้างรายได้จากพืชเศรษฐกิจใหม่” เพื่อเสริมสร้างความรู้ ความเข้าใจเกี่ยวกับกัญชา-กัญชง ซึ่งเป็นพืชเศรษฐกิจใหม่ของวงการธุรกิจให้แก่ผู้บริหาร ผู้ประกอบการ และผู้สนใจทั่วไป สามารถนำความรู้ไปสร้างโอกาสในการพัฒนาผลิตภัณฑ์และต่อยอดธุรกิจได้ ไม่ว่าจะเป็นด้านการแพทย์ และการประยุกต์ใช้ได้ในเกือบทุกอุตสาหกรรม  รวมถึงข้อกฎหมายที่เกี่ยวข้องทั้งในและต่างประเทศตลอดจนการนำกัญชา-กัญชงมาใช้อย่างไรให้ปลอดภัย ได้ประโยชน์สูงสุด และรับผิดชอบต่อสังคมโดยรวมอย่างดีที่สุด